તેવા પ્રશ્નના જવાબમાં ડો. કાદરીએ કહ્યું કે, હું ભારત-પાકિસ્તાન વિશે એવું કંઈ બોલવા નથી, માંગતો કે જેનાથી બંનેના સબંધોમાં કડવાશ ઉભી થાય. મારી માત્ર અમન અને શાંતિની લડત છે. આતંકવાદીઓને કોઈ ધર્મ કે પ્રદેશથી લેવા દેવા હોતા નથી. તેમનો ધર્મ માત્ર આતંકવાદ હોય છે. તેમણે ઉમેર્યું કે, મારો વિરોધ કરે છે, તેમની સાથે મારે કોઈ લેવા દેવા નથી. હું મારો વિરોધ કરનારાઓને પણ મોહબ્બત કરૂ છું. આતંકવાદ માનવજાતિ માટે ખરાબ છે. હું અમન પરસ્ત (શાંતિ પ્રિય) માણસ છું અને લોકોને પણ આ જ સંદેશ આપું છું. ડો. કાદરીની એક ઝલક જોવા માટે મોટી સંખ્યામાં તેમના ચાહકો એરપોર્ટ પર ઉપસ્થિત રહ્યા હતા. કરજણમાં ડો. કાદરીના કાર્યક્રમની મંજૂરી મળી જતાં ગુજરાત પ્રદેશ ભાજપ લઘુમતિ મોરચાના ઉપપ્રમુખ ગની કુરેશીએ મિન્હાજુલ કુરઆન સંસ્થાને અભિનંદન આપ્યા હતા.